*Ghidul solicitantului*

*Apel PRSM/ID/2/2//2.1/B*

*Anexa*

**Metodologie pentru calcularea indicelui**

**Cost investițional pe kWh economisit într-un an**

**Introducere**

Prezentul document a fost întocmit pentru a detalia modul de calcul al indicelui *< Cost investițional pe kWh economisit într-un an>* , ale cărui valori sunt verificate în cadrul grilei de evaluare tehnice și financiare, pentru apelul de proiecte *PRSM/ID/2/2//2.1/B - “Promovarea eficienței energetice și reducerea emisiilor de gaze cu efect de seră prin investiții în locuințe multifamiliale.”*

Acest cost se calculează pentru a stabili rentabilitatea intervențiilor în eficiența energetică la blocurile de locuințe.

1. **Definiții**

***Componentă*** *- bloc de locuinţe - clădire - imobilul format din proprietăţi individuale definite ca apartamente şi proprietatea comună indiviză. Expresia vizează atât clădirea în ansamblul său, cât şi părţi ale acesteia - tronsoane de bloc -separate prin rost.*

***Energie primară*** *- energie rezultată din sursele de energie regenerabile şi neregenerabile, care nu a fost supusă niciunui proces de conversie sau transformare.*

***Consumul anual de energie primară a unei clădiri*** *- energia primară necesară functionării respectivei clădiri într-o perioadă de un an.*

***Raport de audit energetic*** *- document elaborat în urma desfăşurării activităţii de audit energetic al clădirii, care conţine descrierea modului în care a fost efectuat auditul energetic, a principalelor caracteristici termice şi energetice ale clădirii/unităţii de clădire şi, acolo unde este cazul, a măsurilor propuse pentru creşterea performanţei energetice a clădirii/unităţii de clădire şi instalaţiilor interioare aferente acesteia, precum şi a principalelor concluzii referitoare la eficienţa economică a aplicării măsurilor propuse şi durata de recuperare a investiţiei.*

**Cost investițional pe kWh economisit într-un an (C\_inv)**, *[unitate de măsură: lei/kWh] - raportul dintre valoarea totală a componentei și economia anuală de energie primară a componentei obținută ca urmare a intervențiilor în eficiența energetică la blocul de locuințe.*

**Valoarea totală a componentei** sau **valoarea de investiție (Vinv) -** *totalitatea cheltuielilor din Devizul general al componentei, necesară implementării proiectului*

1. **Metoda de calcul**

Pentru a calcula indicele Cost investițional pe kWh economisit într-un an, sunt preluate din raportul de audit energetic anexat la documentația tehnico-economică valorile pentru:

* consumul anual de energie primară înainte de reabilitare (Ci);
* consumul anual de energie primară al clădirii reabilitate termic (Cf).

De asemenea, din devizul general al componentei se va prelua valoarea totală a investiției (Vinv).

**Consumul anual de energie primară initială a clădirii existente (Ci)** este calculat în cadrul **raportului de audit energetic** anexat la documentația tehnico-economică, pentru situația existentă a clădirii care nu este reabilitată termic, unitatea de măsură fiind kWh/an.

**Consumul anual de energie primară a clădirii reabilitate termic (Cf)** este determinat în cadrul **raportului de audit energetic** anexat la documentația tehnico-economică, pentru clădirea reabilitată termic ca urmare a pachetului de soluții recomandat, unitatea de măsură fiind kWh/an.

Costul investițional pe kWh economisit într-un an se va calcula pentru fiecare component în parte, astfel:

**C\_inv = Vinv/(Ci-Cf)**

*Exemplu de calcul:*

*Vinv= 1.850.144 lei (valoarea totala din devizul general al componentei )*

*Ci = 678450 kwh (Consumul anual de energie primară al clădirii inainte de reabilitare)*

*Cf = 225552 kwh (consumul anual de energie primară al clădirii reabilitate )*

*C\_inv= 1.850.144 lei/ (678.450 -225.552)kwh*

*C\_inv = 4,80 lei/kwh*

1. **Concluzii**

Prin folosirea criteriului de selecție*“Cost investițional pe kWh economisit într-un an”* în cadrul grilei de evaluare tehnică și financiară vor fi prioritizate proiectele care conduc la o economie cât mai mare de energie primară utilizând cât mai rezonabil costurile identificate ca fiind necesare pentru implementarea proiectului.